નવી દિલ્હી : તમે કોઇ પણ હોટલ કે રેસ્ટોરન્ટની સેવા લો છો તો તે તમારા પર નિર્ભર કરે છે કે તમે સર્વિસ ચાર્જ ચુકવવા માંગો છો કે નહી. કેન્દ્રીય મંત્રાલયે આજે સ્પષ્ટતા કરતા કહ્યું કે કોઇ પણ કંપની હોટલ કે રેસ્ટોરન્ટ ગ્રાહકો પાસેથી પરાણે સર્વિસ ચાર્જ વસુલી શકે નહી. કન્ઝ્યુમર અફેયર્સ મિનિસ્ટ્રીએ તમામ રાજ્ય સરકારોને જણાવ્યું કે તે કંપનીઓ, હોટલો અને રેસ્ટોરન્ટ્સને આ અંગે સચેત કરે.